stanford-oval/wikipedia huggingface dataset:
יוסף צוברי
פועלו התורני וחיבוריו

הרב יוסף צוברי ניחן בזיכרון רב, וספריו מאופיינים בבקיאות וציטוטים רבים מארון הספרים היהודי, הוא עמל רבות על ספרי הלכה ודקדוק ורבים מכתבי ידו טרם ראו אור.
מסורת מדויקת (כיום הודפס בתוך תאג' פרשה מפורשה) – על דקדוק הקריאה בתנ"ך
סידור כנסת הגדולה – על ספר זה זכה בפרס לספרות תורנית
אמת ואמונה - רפואות, סגולות וקמעות
מגיד מראשית – על הגדה של פסח ועשיית הסדר
ויצבור יוסף בר - שו"ת על ארבעת חלקי שולחן ערוך
אמונת ה' – חברו הגר"י צובירי לבקשת רבני תימן, בהיותו צעיר בן 18, ספר המגן על "הזוהר" והקבלה כנגד יחיא קאפח אשר יצא כנגד הקבלה בספרו מלחמות ה'
פירוש על התלמוד – טרם ראה אור
ספר פסקי הלכות : אסופת פסקים, מנהגים והלכיות על סדר ארבעת חלקי השולחן ערוך/ מרבינו יוסף צובירי; נלקט ונערך על ידי אליה באאמו"ר הג"ר שאול קרואני. ירושלים: המכון להוצאת ספרים וכת"י שע"י מוסדות שובי נפשי תכב"ץ, ה'תשפ"ב.
מתלמידיו

הרב אברהם אריה ראש ביהמ"ד "תורה והוראה" ב"ב.
הרב עזריאל מנצור ראש מוסדות "שובי נפשי" ירושלים.
הרב יוסף עראקי הכהן אשר משמש כיום כרב בית הכנסת "אגודת אחים"
הרב יוסף עראקי הכהן (שמותיהם זהים) אשר מוציא לאור את ספריו [דרוש מקור]
הרב יוסף שרעבי רבה של שכונת גבעת מרדכי.
הרב שאול קרואני ראש כולל ומרבני ק"ק בני תורה רחובות.
נכדו הרב אביב צוברי מכהן כיום כראש ישיבת עטרת ירושלים במקום הרב שלמה אבינר שמכהן כיום כנשיא הישיבה בלבד.
ההתנגדות לשיטתו

הרב צוברי בספריו נקט שיטה שונה ולעומתית מזו של המהרי"ץ הן בעניינים הלכתיים הן בנוסח התפילה, והן בתיקוני מסורת דקדוקיים במקרא. לעיתים הרב צוברי כתב בלשון חריפה, ומשכך רבנים שונים בעיקר מהזרם הבלדי, התנגדו לכתביו ולשיטתו, לדבריהם יש בספריו זלזול במהרי"ץ ובזרם הבלדי בכללו, וכתביו מלאים באי דיוקים ובאריכות טרחנית ומגמתית. מהם הרב נתנאל אלשייך והרב יצחק רצאבי, ורבנים נוספים. בין החיבורים אפשר למצוא את "והצדיקו את הצדיק", "אורח לצדיק" ו"חקרי לשון". הרב אביגדור דאר השיב על דבריהם.
לקריאה נוספת

עץ יוסף, נפש לנשמת מורינו ורבינו רבי יוסף ב"ר יעקב צובירי זצוק"ל, בעריכת הרב משה ב"ר יחיא עמיאל מנהריה, באתר אוצר החכמה
הערות שוליים

↑  במאגר אוצר החכמה עוד ארבעה כרכים לספר סדור כנסת הגדולה
↑  במאגר אוצר החכמה עוד שלשה כרכים לספר ויצבור יוסף בר
↑  את שמו ושם אביו רמז בתוך הספר פרק קכ"ב מה שמבסס ומוכיח כי הוא חברו, וכפי שכתב בהדיא בהקדמתו לספר שרש החיים, אגב ראה שם מעשה נפלא כיצד הגיע לידי חיבור הספר. כך שאין בטענת כל חוקר להוכיח אחרת, מה גם שמי שלמד את הספר רואה לאורך כל הספר את שיטת מהר"י צובירי המוזכרת בשאר ספריו בעניין הנוסח השאמי.
↑  הקדמה לתאג' תורת אבות
↑  מובא בהרבה מקומות, לדוג' כאן
| --- | --- |
בקרת זהויות :  NLI: 987007296370505171  ISNI: 0000 0003 8688 4291  LCCN: n85102775  VIAF: 160871176   WorldCat (עם VIAF): 160871176
שיגעון בחלל

| --- | --- |

עטיפת ה-DVD
 מבוסס על:  פרודיה על "מלחמת הכוכבים"
 בימוי:  מל ברוקס
 הופק בידי:  מל ברוקס עזרא סוורדלו
 תסריט:  מל ברוקס תומאס מיהן רוני גרהם
 עריכה:  קונרד באף IV
 שחקנים ראשיים:  מל ברוקס ג'ון קנדי ריק מוראניס ביל פולמן דפני זוניגה דיק ואן פאטן ג'ורג' ויינר ג'ואן ריברס
 מוזיקה:  ג'ון מוריס
 צילום:  ניק מקלין
 מדינה:  ארצות הברית ארצות הברית
 חברת הפקה:  Brooksfilms
 חברה מפיצה:  MGM
 שיטת הפצה:  וידאו על פי דרישה 
 הקרנת בכורה:  24 ביוני 1987
 משך הקרנה:  96 דקות
 שפת הסרט:  אנגלית
 סוגה:  סרט קומדיה-פרודיה מדע בדיוני
 תקציב:  $22,700,000‏
 הכנסות:  $38,119,483 (בארצות הברית בלבד) (12 באוגוסט 2011)
 הכנסות באתר מוג'ו:   spaceballs
 דף הסרט ב־IMDb
 
שיגעון בחלל (באנגלית: Spaceballs) הוא סרט קומדיה אמריקאי משנת 1987, אותו כתב וביים מל ברוקס, שאף מככב בו, יחד עם ג'ון קנדי, ריק מורניס, ביל פולמן, דפני זוניגה, דיק ואן פאטן, ג'ורג' ויינר וג'ואן ריברס. הסרט יצא על ידי MGM ב-26 ביוני 1987, אך לא הפך להצלחה מסחררת עם צאתו. עם זאת, בחלוף הזמן הסרט יצא על גבי VHS והפך לסרט פולחן קלאסי, ולאחד מסרטיו הפופולריים ביותר של ברוקס. הסרט הוא פרודיה על סדרת סרטי המדע בדיוני "מלחמת הכוכבים", אך מכיל רמיזות לסרטים נוספים, כגון "מסע בין כוכבים, "הנוסע השמיני", "כוכב הקופים" ועוד, וכמו כן לתרבות הפופולרית בכללותה ולתעשיית הסרטים האמריקנית בפרט. עלילת הסרט דומה לזו של הסרט "זה קרה לילה אחד" משנת 1934.
בנוסף להופעתו של ברוקס, בסרט מופיעים גם שותפיו הקבועים דום דה-לואיז ורודי דה לוקה בהופעות קמאו (כפיצה דה האט ועוזרו ויני).
ביוני 2024, הוכרז שמל ברוקס יפיק סרט המשך. במאי הסרט יהיה ג'וש גרינבאום (אנ') ועד כה הוכרז שהשחקן ג'וש גד מצטרף לצוות השחקנים.
עלילה

כוכב הלכת "כדור חלל" סובל ממחסור קשה באוויר (הנובע ככל הנראה מניהולו הכושל של נשיא הכוכב). כדי להציל את כוכבם, מתכננים נשיא הכוכב ומפקד צבאו "קסדה שחורה" (באנגלית: Dark Helmet, פרודיה על דארת' ויידר) לחטוף את הנסיכה וספה מכוכב דרואידיה (פרודיה על הנסיכה ליאה) ולדרוש את אוויר הכוכב ככופר. וספה, שנמלטה ברגע האחרון מחתונה עם נסיך שאינה אוהבת, נלכדת על ידי "קסדה שחורה".
אבי הנסיכה וספה שוכר את שירותיו של לון-סטאר (Lone Starr, פרודיה על האן סולו ולוק סקייווקר ממלחמת הכוכבים) ועוזרו בארף (Barf, איש-כלב המבוסס על ידידו של האן סולו, צ'ובאקה) להציל את בתו. לון-סטאר ובארף נענים למשימה, בתקווה לזכות בפרס הכספי לאחר שהם חייבים כסף לפיצה דה האט (Pizza the Hutt, פרודיה על ג'אבה דה האט ופיצה האט) ומצילים את הנסיכה ושפחתה הרובוטית דוט (פרודיה על C-3PO), אך מתרסקים על כוכב לכת מדברי. בעת שהייתם שם מתחילים לון-סטאר ווספה להתאהב.
בעוד הם מחפשים דרך להנצל מכוכב הלכת המדברי, פוגשים הגיבורים את החייזר יוגורט (פרודיה על יודה). יוגורט מלמד את לון-סטאר להשתמש בכוח ה"שוורץ" המסתורי (פרודיה על "הכוח"). כאשר "קסדה שחורה" לוכד את הנסיכה ולוקח אותה לחלליתו כדי לסחוט את אביה, יוגורט עוזר ללון-סטאר וחברו בארף לרדוף אחריהם. הצמד מצליח להציל את וספה, אבל רק לאחר שאביה נתן ל"קסדה שחורה" את סיסמת מגן האוויר של דרואידיה, המגנה על האטמוספירה היקרה שלו. בעוד הגיבורים מנסים להימלט, הם מגלים שחלליתו של "קסדה שחורה" היא רובוטריק המשנה צורתו לעוזרת בית ענקית, המצוידת בשואב אבק במטרה לשאוב את כל האוויר מדרואידיה.
לון סטאר וחבריו משתמשים בכוח השוורץ כדי להפוך את פעולת השואב, ולאחר מכן מצליחים להרוס את החללית, אך נשיא כוכב הלכת "כדור חלל", מפקד הצבא "קסדה שחורה" וסגנו מצליחים להינצל.
עם סוף הסרט מגלה לון סטאר מיוגורט כי פירושו של התליון המסתורי אשר הוא עונד על צווארו הוא תעודת לידה המאשרת את היותו נסיך. לון-סטאר מנצל זאת, ונושא את וספה לאישה.
שחקנים ודמויות

| שם הדמות | שם השחקן/ית | פרודיה על |
| --- | --- | --- |
| קפטן לון סטאר | ביל פולמן | לוק סקייווקר/האן סולו |
| בארף | ג'ון קנדי | צ'ובאקה |
| הנסיכה וספה | דפני זוניגה | הנסיכה ליאה |
| דוט מטריקס | ג'ואן ריברס (דיבוב) לורן יארנל (גוף) | C-3PO |
| הנשיא סקרוב | מל ברוקס | פלפטין |
| יוגורט | מל ברוקס | יודה |
| לורד דארק הלמט | ריק מוראניס | דארת' ויידר |
| המלך רולנד | דיק ואן פאטן |  |
| קולונל סאנדרס | ג'ורג' ויינר |  |
| קומנדרט זירקון | לזלי בוויס |  |
| טכנאי רדאר | מייקל ווינסלו |  |
| הנסיך וליום | ג'ים ג'יי. בולוק |  |
| ויני הרובוט | רודי דה לוקה |  |
| פיצה דה האט | דום דה-לואיז | ג'אבה דה האט/פיצה האט |
| קיין | ג'ון הרט | קיין ("הנוסע השמיני") |
| טכנאי רדיו | סאל ויסקוזו |  |
| כומר | רוני גרהאם |  |
| ד"ר פיליפ שלוטקין | סנדי הלברג |  |
| מפקד המשמר | סטיבן טובולווסבקי |  |
| מלצרית | די יאנג |  |
| טכנאי וידאו | מיטצ'ל בוק |  |
| סוהר | ריק דוקומון |  |
| טוראי | טים רוס |  |
| נהג | ג'וני סילבר |  |
| מרלין | דיאן גאלופ |  |
| אחות | ברנדה סטרונג |  |
| עוזרו של המלך רולנד | תומאס מיהן |  |
| חייל | רון פולסון |  |
| קצין | ג'ים ג'קמן |  |
| תותחן לייזר | מייק פניווסקי |  |
| קוף | מייקל יורק (דיבוב) | "כוכב הקופים" |
דמויות ופרודיות

הסרט מהווה פרודיה על סרטי "מלחמת הכוכבים" של ג'ורג' לוקאס ויצירות מדע בדיוני פופולריות אחרות באותה תקופה, כגון "מסע בין כוכבים". העלילה הפשוטה למדי נשענה על עלילת הסרט המקורי של סדרת "מלחמת הכוכבים" – "מלחמת הכוכבים - פרק 4: תקווה חדשה", אך ניכרו בה אלמנטים רבים גם מסרטי ההמשך. לרוב הדמויות מהמקור ישנם מקבילים ישירים בסרט זה, בכללם צ'ובאקה שהפך לבארף או הנסיכה ליאה שהפכה לנסיכה וספה. דמותו של לון סטאר מורכבת משילוב בין לוק סקייווקר והאן סולו של לוקאס.
הפרודיה בסרט מתמקדת פעמים רבות בשחזור סצנות מתוך היצירות המקוריות תוך תוספת הומוריסטית. לעיתים מדובר במשחקי מילים או הערות סרקסטיות, לעיתים באופן כללי או בהתייחס ישירות למקורות ההשראה לסרט. במקרים אחרים המדובר בהומור סלפסטיק. סצנות מסוימות מהסרטים המקוריים אף שוחזרו באופן הומוריסטי, כגון אימוני לון סטאר בשוורץ, אשר הקבילו לאימוני לוק סקייווקר בכוח ב"מלחמת הכוכבים: האימפריה מכה שנית".
מלבד בדיחות מזדמנות על עלילות יצירות המדע הבדיוני מהן שאב השראה, הסרט מרבה ללגלג על נושאים נוספים הקשורים לתעשיית הבידור. נושא חוזר הוא רמת המסחור וכמות המוצרים הנלווים שסיפקו סרטי "מלחמת הכוכבים". הדבר מתבצע באמצעות התייחסות עצמית לסרט "שיגעון בחלל" עצמו: במהלך הסרט נראים על המסך פעמים רבות מוצרים הנושאים את שם הסרט (למשל מצעים, קצף גילוח ואף נייר טואלט ולהביור). הדמויות בסרט מודעות לנושא, ויוגורט מנהל חנות מזכרות שכזו. כמו כן, כדורי החלל משתמשים בעותק וידאו של הסרט כדי "להריץ קדימה" את העלילה והדמויות מייחלות להיפגש שוב ב"שיגעון בחלל 2: החיפוש אחר עוד כסף". בדיחה זו כמעט והייתה למציאות, כאשר ברוקס אכן השתעשע ברעיון ליצור סרט המשך בשם זה, אך לבסוף היוזמה נגנזה.
מלחמת הכוכבים (פרודיה ראשית)
רמבו
הגשר על הנהר קוואי
הנוסע השמיני
אינדיאנה ג'ונס
הרובוטריקים
הקוסם מארץ עוץ
שלגיה ושבעת הגמדים
פיצה האט
מסע בין כוכבים
לוני טונס
כוכב הקופים
סדרת הטלוויזיה

בשנת 2008 הופקה לסרט סדרת טלוויזיה בשם "שיגעון בחלל: הסדרה המצוירת". הסדרה הייתה בת עונה אחת וכללה 13 פרקים, כשכל פרק צחק על סרט קולנוע או סדרת טלוויזיה אקטואליים כלשהם באותה התקופה. בין הסדרות והסרטים עליהם צחקו ניתן לציין את "מלחמת הכוכבים - פרק 3: נקמת הסית'", "ספיידרמן" ו"אמריקן איידול". בשל הזדקנותם של רוב שחקני הסרט המקורי ומותו של השחקן ג'ון קנדי (בארף) הם לא נותרו לדבב את הסדרה למעט דפני זוניגה שדיבבה את הנסיכה וספה ומל ברוקס שנשאר לבצע את קולותיהם של יוגורט וסקרוב. ברוקס הוא גם מי שכתב וביים את הסדרה.
סרט המשך

ביוני 2024, הוכרז שמל ברוקס עובד על סרט המשך לסרט "שיגעון בחלל" בשיתוף אולפני אמזון. עד כה, הוכרז שהשחקן ג'וש גד צורף לצוות השחקנים, אך אין עוד תאריך שחרור.
הערות שוליים

↑  "Spaceballs (1987) - Box office / business". IMDb.
↑  "Spaceballs (1987)". Box Office Mojo. 1987-08-18. נבדק ב-2011-08-12.
↑  "Spaceballs - Cast, Reviews, Summary, and Awards - AllRovi". Allmovie.com. 1987-06-24. נבדק ב-2011-08-12.
↑  Crick, Robert Alan (2009). The Big Screen Comedies of Mel Brooks. Jefferson, North Carolina: McFarland & Company. ISBN 978-0-7864-4326-0.
1 2  Katcy Stephan, ‘Spaceballs’ Sequel in Development at Amazon MGM With Josh Gad Starring, Mel Brooks Producing, Variety, ‏2024-06-18 (באנגלית אמריקאית)
↑  דוגמה: כלי רכב חללי מגביר מהירות ל-Light Speed - מושג שמשמעותו מהירות האור אך גם "מהירות קלה", שממנה מגבירים ל"מהירות מגוחכת" (Ridiculous Speed)
| סרטי מל ברוקס |
| --- | --- | --- |
| סרטים | המפיקים (1967) • שנים עשר הכיסאות (1970) • אוכפים לוהטים (1974) • פרנקנשטיין הצעיר (1974) • סרט אילם (1976) • מתח גבוה (1977) • ההיסטוריה המטורפת של העולם (1981) • שיגעון בחלל (1987) • החיים בזבל (1991) • רובין הוד: גברים בגטקעס (1993) • דרקולה מת ואוהב את זה (1995) |  |
| ראו גם | שירו שיר לפיהרר (1967) • להיות או לא להיות (1983) • המפיקים (מחזמר, 2001) • המפיקים (סרט מוזיקלי, 2005) • פרנקנשטיין הצעיר (מחזמר, 2007) |  |
| --- | --- |
בקרת זהויות :  BnF: cb14292700b (data)  LCCN: no2016083835  VIAF: 2784147871999475170006   WorldCat (עם VIAF): 2784147871999475170006
עופר הלוי

| --- | --- |
עופר הלוי, ה'תש"ף (2020)
עופר הלוי, ה'תש"ף (2020)
 לידה:  27 בנובמבר 1966 (בן 58) שכונת התקווה, תל אביב
 סוגה מועדפת:  תיאטרון יהודי
 מדינה:  ישראל
 תקופת הפעילות:  מ-1987
 עיסוק:  שחקן ומנהל אמנותי בתיאטרון עופר הלוי
 פרסים והוקרה:  פרס ניסים עזיקרי למקום השני בפסטיבל תיאטרונטו 1995 על הצגת היחיד "כאן, מעבר לכביש"
  עופר הלוי, ברשת החברתית פייסבוק  תיאטרון משמחי לב, ברשת החברתית פייסבוק
 פרופיל ב-IMDb
עופר הלוי (נולד ב-י"ד בכסלו ה'תשכ"ז, 27 בנובמבר 1967) הוא שחקן ומוזיקאי ישראלי.
ביוגרפיה

נולד וגדל בשכונת התקווה בתל אביב, למשפחה ממוצא  פרסי. אביו החזיק לפרנסתו רשת חנויות נעליים בעיר. למד בבית הספר "הירדן" בתל אביב, בגיל 10 עבר לכפר הנוער דוד רזיאל ובגיל 14 עבר להתגורר בקיבוץ עין חרוד איחוד.
ב-1987 למד קורס משחק בבית הספר לאמנות הקולנוע תל אביב בראשות דוד גרינברג.
התקבל לתיאטרון צה"ל אך בעקבות השפעת הקיבוץ בחר לשרת כחייל קרבי. את שירותו הצבאי העביר ביחידה מיוחדת של תותחנים בחטיבה 7 בחיל השריון, בין השאר כתותחן מג"ד. במהלך שירותו הצבאי החל להתקרב ליהדות.
בין השנים 1990–1992 למד משחק בבית הספר למשחק בית צבי לצד יוסי סיקוראל, שלמה צים ואביתר לזר. שיחק בהצגות תיאטרון, העלה הצגת יחיד בפסטיבל תיאטרונטו והופיע בטלוויזיה.
בשנת 1996, לאחר שהשתתף בסמינר של ארגון "ערכים", החל תהליך של חזרה בתשובה. הוא למד בישיבת נתיבות עולם בבני ברק במשך 4 שנים, ובכולל "אור האמת" של הרב אליעזר בן דוד בעיר אלעד. הוא הקים את שלישיית הופל'ה ואת עמותת אמנים משמחי לב במסגרתה גם העלה הצגות תיאטרון רבות לציבור החרדי.
בין השנים 2003–2009 הוציא 3 אלבומי מוזיקה.
ב-2017 הוציא לאור את הספר "תפקיד ראשי" המגולל את סיפורו האוטוביוגרפי. כיום הוא מלמד משחק למגזר החרדי.
הלוי מתגורר באלעד ומשמש כרב בית הכנסת "שערי שמחה" בעיר.
ביוגרפיה > תיאטרון וטלוויזיה

בתיאטרון הקומה השלישית של עודד בארי: בין השנים 1987–1988 שיחק בהצגות "החתול במגפיים", "גדא וביש גדא", "אנטיגונה", "החתן השמיני", ו"סוד המכשפות".
בקבוצת הדרמה שניהלה שולה רווח בבית דני בשותפות עם התיאטרון הקאמרי: ב-1988 גילם את דודו בהצגה "משפחה על אש קטנה" שכתבה וערכה חגית רכבי ניקוליבסקי (על פי טקסטים שכתבו חברי הקבוצה) וביימה שרית לנצ'יצקי.
בתיאטרון הבובות של אריק סמית: ב-1989 התיאטרון פעל במסגרת אודיטוריום דוהל בשכונת התקווה בתל אביב, כאשר הוא משלב פעילות אמנותית עם חינוך ילדי השכונה. עופר שימש כעוזר במאי של יוסי גרבר והדריך שחקנים בתיאטרון, ניהל את ההצגות "אגדות אנדרסן" ו"מלכת השלג". שיחק גם בהצגות "הקוסם מארץ עוץ" ו"הקרוסלה הקסומה".
בתיאטרון הסמטה: ב-1993 גילם אברך חוזר בתשובה בהצגה "הרבנית" שכתב מיכאל וילף ועיבד וביים דב לב. כמו כן שיחק בהצגה "עין בעין".
בתיאטרון הילדים והנוער: ב-1993 שיחק בהצגה "שבועת האדרה" שכתב חיים אידיסיס.
בתיאטרון הספרייה: ב-1993 גילם את יוסלה בהצגה "מר סליק" מאת ליליאן אטלן שביים דוד ברגמן. גילם את מקס בהצגה "הביתה" שכתב הרולד פינטר וביימה זהרירה חריפאי.
בפסטיבל עכו: ב-1994 שיחק לצד איציק כהן בהצגה "ילדי הלב" שעיבדו גיא אור וצפריר קורסיה (על פי הספר "עיין ערך אהבה" מאת דויד גרוסמן) וביים גיא אור.
בפסטיבל תיאטרונטו: באפריל 1995 שיחק בהצגת היחיד "כאן מעבר לכביש" המבוססת על סיפורו האישי. את ההצגה כתב וביים גיא אור, בנו של תיאודור אור, על פי סיפורו האישי של עופר. ההצגה זכתה במקום השני בפסטיבל. אליקים ירון כתב על ההצגה: "אין לי מילים כדי לשבח בהן את המשחק המרגש, הסוחף והאמיתי שהפגין עופר הלוי". יונתן שחף כתב בעיתון העיר: "הלוי סוחף את הקהל לאורך כל ההצגה, תוך שילוב נכון של הומור ודמעות".
בתיאטרון הבימה: העלה את הצגת היחיד "כאן מעבר לכביש", שיחק בעוד הצגות בתיאטרון זה - בין השאר לצד איציק כהן בהצגה "שוקי - קומדיה תל אביבית זולה".
ב-1994 שיחק בטלנובלה הישראלית הראשונה "זהב של שוטים" ששודרה בערוץ 2. ב-1997 גילם שוטר מג"ב בסדרת הטלוויזיה "קו 300" שביים אורי ברבש בערוץ 1. ב-1998 גילם את אשר אפללו בסדרה "פלורנטין".
ב-2012 ביים את הצגת היחיד "שפוי!" שכתב ושיחק יוסי סיקוראל בפסטיבל תיאטרונטו.
ב-2021 גילם את המורה של יאיר אליצור בקליפ "המפתחות של האזיקים".
ביוגרפיה > שלישיית הופל'ה

בעקבות פנייה ממנכ"ל ארגון "ערכים" הקים יחד עם חבריו לישיבת נתיבות עולם יוסף סיקוראל ושלמה צים את שלישיית הופל'ה והחל להעלות הצגות למגזר החרדי.
מכיוון שהיו שחקני התיאטרון החרדים הראשונים בישראל, הציבור החרדי לא ידע לעכל את התופעה הנקראת תיאטרון חרדי. בהצגות הראשונות היה בלגן בקהל, צעקות, קריאה להחרמות ואלימות. בראיון על כך סיפר:
אני זוכר שבהופעות הראשונות אנשים פחדו לצחוק בקול. לא היה בטוח שזה 'בסדר'. גם לא היה ברור מה בדיוק מחכה להם שם. זה בפירוש היה סוג של 'כבדהו וחשדהו'. מאז אנשים תפסו את הפרינציפ ואז התחיל הבלגן. היינו צריכים לשכור שומרים שישמרו על הדלתות באולם בבני ברק. המשטרה הייתה בכוננות בחוץ לפקח על הסדר, המקומות בהם הופענו היו בפיצוץ אוכלוסין, התפתחה היסטריה מטורפת בציבור, שמעריצים זה בכלל לא בלקסיקון שלו. בהתחלה זה היה נראה (לרבנים) משהו 'לא משלנו', אבל לאט לאט גם שם הקרח הפשיר. הם הבינו כמה הכלי הזה הוא אפקטיבי בהעברת מסרים יהודיים בלי הטפה. כמו שציין בפני רב אחד, 'הדור של היום הוא לא דור להרצאות, זה דור להצגות', ודרך זה המסר צריך לחלחל
ההצגות יצאו לאור בהוצאת חברת גרינטק.
לא כל העולם במה- הצגת הפיילוט, בה הם מספרים את סיפור חזרתם בתשובה. השיר המרכזי בהצגה, "הופה הולה" (פרודיה על השיר של "דטנר וקושניר") נתן להם את שמם.
שעת האפס - שלישיית אחים שנפרדו דרכיהם נפגשים ב"שבעה" על אמם.
רוצים שלום בבית - על זוגיות ובעיית הגירושין.
חפים מפשע - חרדי, חילוני ופלסטיני נקלעים לאותו תא כלא.
משימה בשטח האויב - חייל חרדי במשימה בעזה.
איזה קטעים - מערכונים קצרים.
חיים ומוות ביד הלשון - סיפור בנוסח בגתן ותרש המבוסס על אגדת חז"ל. בנוסף לשלישייה משתתפים בהצגה אביתר לזר, שמואל אשכנזי ויהודה שוקרון.
הפוך על הפוך - הצגת האיחוד. סיפור קומי של השלישייה על רקע הבחירות, והסתבכות כביכול עם חובות.
הסיפור מאחורי הבמה - הצגת יחיד של עופר המספרת על חזרתו בתשובה.
הנבחרים - לקט מהצגות.
ביוגרפיה > ארגון ותיאטרון משמחי לב

ב-2003, לאחר שהתפרקה הלהקה, הקים עופר את ארגון אמנים משמחי לב. הארגון שם לעצמו למטרה לשמח בהתנדבות ילדים מוגבלים, קשישים, נכים, חולים ואסירים. הארגון קיבל את ברכתם של הרבנים עובדיה יוסף, יצחק זילברשטיין, ניסים מויאל, לוי ביסטריצקי ודוד אבוחצירא. בין האמנים שהופיעו בהתנדבות דרך הארגון: יהודה שוקרון, ניסים ורטה, יוסף המספר, אביהו מדינה, מנדי ג'רופי, יאיר גדסי ועוד. ב-2003 קיבל הארגון תעודת הוקרה מעיריית תל אביב-יפו על פעילותה בתחומי החברה והרווחה בעיר.
הארגון הקים גם את תיאטרון משמחי לב, בו משמש הלוי כשחקן ומנהל אמנותי. התיאטרון פועל ליצירת תרבות יהודית לציבור הדתי והחרדי. הלוי יצר מספר הצגות בהן שיחקו שחקנים נוספים כמו שמואל אשכנזי, אביתר לזר, עמי וינברג, שמעון סיאני, יוסי דיין שי זביב ועוד. התיאטרון מפיק 3 הפקות חדשות מדי שנה ומופיע כתיאטרון נודד ברחבי הארץ. עד כה יצר הלוי במסגרת התיאטרון מעל 50 הצגות.
בין ההצגות שהעלה התיאטרון: "החיים והמוות ביד הלשון" (2007), "גנב על הגג", "יוסלה קמצן קדוש" (שחקנים: עופר הלוי, שמעון סיאני, שי זביב, אביתר לזר, עמי ויינברג), "משפחת ג'מילי" (2011), "הנרדף" (עם יוסי דיין, אביתר לזר, שמואל אשכנזי), "תעלומה בקהיר", "הגרף פוטוצקי", "החוזה בכוכבים", "הקול בראש", "ישיבה על הכוונת" (מחזה, בימוי והפקה: עופר הלוי), "כנגד כל הסיכויים", "מידה כנגד מידה", "צוחק מי שצוחק אחרון", "לצאת מכאן", "החכם והתם" (2015), "חבר וחצי" (2017), "המלך שלמה" (2018), "אחד מול כולם" (2019). ב-2017 כתב וביים את המחזמר "המלך והעני" בו גילם את התפקיד הראשי לצד דני שטג. העלילה מבוססת על "מעשה מבן מלך ובן שפחה שנתחלפו" שכתב רבי נחמן מברסלב.
כמו כן התיאטרון מפיק הצגות לנשים בלבד. בין ההצגות שעלו: ההצגה "סוליקה" (כתיבה: תמר אבנון ועופר הלוי, בימוי: נעה גלאור), "הכבשה השחורה" (2014), "עוד תגיעי רחוק" בכיכובה רויטל שמחי (2018), "בינינו, רק את יודעת" (2019), ו"אל תגזימי" (2019).
העלה את הצגת היחיד "יומנו של תינוק", העוסקת בהפלות.
ביוגרפיה > מוזיקה

ב-2002 הוציא את אלבומו הראשון שנקרא "בלע לו שום", ובו שירי הומור כמו שיר הנושא ואחרים וכן שירים רציניים יותר.
ב-2003 הוציא אלבום מוזיקה בשם "עוד מעט" בו כתב והלחין את כל השירים (למעט שני לחנים אותם הלחין אילן אטדגי).
ב-2007 הוציא לצד דוד יצחק אלבום בשם "לשוב". בהקלטת האלבום השתתף דודו טסה בנגינה על גיטרה חשמלית וגיטרה אקוסטית וכן בקולות.
בסוף 2009 הוציא אלבום מוזיקה בשם "צלותנא" המכיל שירי אמונה יהודיים. את רוב המילים והלחנים כתב בעצמו. את מילות השירים באלבום כתב הלוי בהתייעצות עם רבנים. על אלבום זה אמר: "הדיסק נקרא "צלותנא" כי כל שיר ושיר הוא בעצם תפילה... בשירים, באים לידי ביטוי הבקשות, הניסיונות והפחדים... את השירים כתבתי מתוך האמונה הפשוטה שלי".
בתחילת 2010 הוציא הלוי שיר לגלעד שליט, אותו כתב ביחד עם שותפו לשלישייה יוסף סיקוראל. על שיר זה אמר: "הרגשתי צורך להביע את שותפות הגורל של כולנו ואת הדאגה של כל יהודי למצבו של גלעד שליט... כדי שגם אנחנו נשמיע את קולנו, הקורא לשחרורו של גלעד ושובו לבית משפחתו".
ביוגרפיה > חיים אישיים

הלוי נשוי ואב לתשעה, מתגורר באלעד.
לקריאה נוספת

יואב בירנברג, ראיון עם עופר הלוי במוסף 7 ימים, 10 במרץ 1995
אהרון גרנות, "יצר הרע מת מצחוק", ראיון בשבועון "משפחה", 24 במרץ 2005
ישעיהו גלינסקי, "להחיות לב נדכאים", ראיון בעיתון "יום ליום", 9 במרץ 2006
אברהם בן חיים, "מתחזקים מצחוק", ראיון במוסף שביעי של העיתון "קול העיר בני ברק", ח' אדר התשס"ט, 4 במרץ 2009
אהרון גרנות, "עד דכן ידע", ראיון בשבועון "משפחה", 5 במרץ 2009
הערות שוליים

↑  עופר הלוי, שאלתי את עצמי: "לדרוזי הזה יש אלוקים, ומה איתך?" סיפורו של עופר הלוי, באתר "הידברות", 29 במאי 2019
↑  יונתן שחף, שמרנות, רדידות, והמון כשרון, מדור תיאטרון בעיתון העיר, 7 במאי 1995
↑   אלייצור - המפתחות של האזיקים, סרטון בערוץ "אלייצור - הערוץ הרשמי", באתר יוטיוב (אורך: 04:08)
↑  אוריאל צייטלין, איכה • תיאטרון החיים של עופר לוי מקופל בתוך ספר באתר "קול הזמן", 2 ביולי 2017
↑  ישעיהו גלינסקי, "להחיות לב נדכאים", ראיון בעיתון "יום ליום", 9 במרץ 2006
↑  עוד תגיעי רחוק באתר תיאטרון חולון
↑  יומנו של תינוק, באתר הידברות
↑  יוני שרעבי, ‏תכירו: האלבום החדש של עופר הלוי, באתר כיכר השבת, 4 בינואר 2010
↑  ישראל חבר, עופר מתגעגע לגלעד • להאזנה, באתר בחדרי חרדים, 24 בינואר 2010
| --- | --- |
בקרת זהויות :  NLI: 987007301212305171  ISNI: 0000 0004 0308 9979  VIAF: 299408047   WorldCat (עם VIAF): 299408047 
כרזת ההצגה "כאן, מעבר לכביש"
כרזת ההצגה "כל העולם במה"
יחסי אפגניסטן–טורקיה

| יחסי אפגניסטן–טורקיה |
| --- | --- |
אפגניסטן: טורקיה


אפגניסטן: טורקיה
שטח (בקילומטר רבוע)
652,230: 783,562
אוכלוסייה
43,145,061: 87,562,450
תמ"ג (במיליוני דולרים)
14,502: 1,108,022
תמ"ג לנפש (בדולרים)
336: 12,654
משטר
אמירות איסלאמית: רפובליקה נשיאותית

יחסי אפגניסטן-טורקיה הם היחסים הדו-צדדיים בין האמירות האיסלאמית של אפגניסטן לרפובליקה הטורקית.
אהמט דבוטאולו תיאר מערכת יחסים זו כ"יחסים למופת" גם אם שתי המדינות אינן גובלות, אלא קרובות. סקר שנערך לאחרונה בקאבול בקרב 1,259 אנשים מראה כי אפגניסטן מסתמכת בעיקר על טורקיה, ורואה את טורקיה כחברה הטובה והנכונה ביותר של אפגניסטן (נכון ליולי 2012). שגריר אפגניסטן בטורקיה אמר כי "אנשים אפגנים אוהבים חיילים טורקים באפגניסטן כמו בניהם". אפגניסטן הייתה גם האומה השנייה שהכירה ברפובליקה של טורקיה, אחרי ברית המועצות, ב-1 במרץ 1923.
שתי המדינות הקימו תוכניות חינוך והחלפת תרבות. בתוך אפגניסטן הוקמו בתי ספר טורקיים. יתר על כן, קציני צבא טורקיה סייעו ואף פיקדו על הכשרתם של אנשי צבא אפגניסטן. יחסי החוץ של אפגניסטן השתנו כל כך הרבה מבחינה פוליטית, חברתית וכלכלית. כיום היחסים בין שתי המדינות חורגים ממתן חינוך צבאי.
היסטוריה של היחסים

אפגניסטן היא מדינה שאירחה שבטים טורקים רבים לאורך ההיסטוריה בשל קרבתה למרכז אסיה. באזור זה, אשר חיו תחת ריבונות של שבטים טורקיים כגון גקטורקים לפני הדת האסלאמית, הגיעו תחת ריבונות של שבטים טורקיים אחרים כגון השושלת הע'זנווית. ההשפעה הטורקית באזור המשיך באותה עוצמה במהלך תקופת האימפריה המוגולית.
אפגניסטן נקלעה לשלטון הבריטי עם הודו באמצע המאה ה-19. הנהגתו של אמנוללה ח'אן באפגניסטן זכתה בעצמאות, כשהייתה מערכת יחסים עם הרפובליקה של טורקיה ונכנסה לעידן חדש. המשלחות הטורקיות והאפגניות ב-1 במרץ 1921 במוסקבה ערכו גם ראיונות ובשם טורקיה יוסף כמאל טנגירשנק וריזה נור, מטעם אפגניסטן, נחתם הגנרל מחמד וולי חאן על ידי הסכם הברית בין טורקיה לאפגניסטן. פרדידין פאשה, שומר מדינה לשעבר שמונה לשגריר הטורקי הראשון בקאבול.
Do You Want to Know a Secret

"Do You Want to Know a Secret" (בעברית: "האם את רוצה לשמוע סוד") הוא שיר של להקת הרוק הבריטית הביטלס מאלבומם Please Please Me מ-1963, שבוצע על ידי ג'ורג' האריסון. בארצות הברית, השיר היה השיר הראשון בעשירייה הראשונה שהציג את האריסון כהסולן, והגיע למקום השני במצעד הבילבורד ב-1964 כסינגל ששוחרר על ידי וי-ג'יי רקורדס. בבריטניה, בילי ג'יי קרמר הוציא גרסת כיסוי לשיר כסינגל הבכורה שלו, והגיע למקום הראשון במצעד הסינגלים של NME ולמקום השני במצעד Record Retailer.
הלחנה

השיר נכתב על ידי ג'ון לנון ופול מקרטני בהשראה מהשיר "I'm Wishing" שהופיע בסרטו של דיסני, שלגיה ושבעת הגמדים, שאימו של ג'ון לנון, ג'וליה הייתה שרה לו כילד. שתי השורות הראשונות בשיר של דיסני ("?‏Want to know a secret? Promise not to tell"), מופיעות בשיר לאחר שתי השורות שמקרטני כתב ("You'll never know how much I really love you. You'll never know how much I really care.").
הקלטה

בשנת 1980, לנון אמר שנתן להאריסון לשיר את השיר מכיוון ש"השיר היה רק שלושה צלילים, והאריסון לא היה זמר גדול", אך הוסיף: "מאז הוא השתפר הרבה". האריסון שר שני שירים באלבום Please Please Me: שיר זה ו-"Chains" - גרסת כיסוי לשירם של ג'רי גופין וקרול קינג.
הביטלס לא הקליטו שיר שנכתב אך ורק על ידי האריסון, עד "Don't Bother Me" באלבום With The Beatles.
השיר הוקלט במשך 10 שעות יחד עם עוד 9 שירים אחרים מאותו אלבום.
יציאת הסינגל

השיר יצא כשנה מאוחר יותר כסינגל בארצות הברית ב-23 במרץ 1964, והגיע למקומות גבוהים במצעדי הסינגלים, כולל הגעה למקום השני בבילבורד אחרי שיר אחר של הביטלס, Can't Buy Me Love, ולמקום הראשון למשך שבועיים במצעד אחר.
צד B של אותו תקליט כלל I'll Be On My Way.
השתתפות

ג'ון לנון - קולות רקע וגיטרה קצב.
פול מקרטני - קולות רקע וגיטרה בס.
ג'ורג' האריסון - שירה וגיטרה מובילה.
רינגו סטאר - תופים.
גרסה עברית

אריק איינשטיין ביצע גרסה הומוריסטית לשיר בשם "מזל" (כמה זמן את מתלבשת..) על פי מילים של יורם טהרלב.